moda

__**Trenduri HOT in moda 2009** __

//**Ultimele colectii ale marilor designeri au dat deja tonul pentru un 2009 incendiar. Spiritul rebel, combinat cu o feminitate debordanta si cu un aer melancolic care celebreaza o intoarcere a anilor ’90 ofera fiecarei supereve posibilitatea de a se regasi in tendintele noului an.

Paris, New York, Milano si Londra sunt, ca de obicei, locurile magice in care se stabilesc noile tendinte in materie de vestimentatie, machiaj, coafura. Ultimele colectii ale marilor designeri au dat deja tonul pentru un 2009 incendiar. Spiritul rebel, combinat cu o feminitate debordanta si cu un aer melancolic care celebreaza o intoarcere a anilor ’90 ofera fiecarei supereve posibilitatea de a se regasi in tendintele noului an.

Pentru a nu rata niciuna dintre tendintele hot ale anului 2009 trebuie sa aruncati o privire asupra principalelor aspecte profilate deja in vasta lume a modei:**//

**Care sunt vedetele hot in lumea modei in 2009?**

//**In tot ceea ce tine de lumea schimbatoare a modei tonul este dat, ca de fiecare data, de casele de moda devenite clasice si care nu mai au nevoie de nicio confirmare a bunului gust pentru simplul fapt ca, in timp, eticheta lor a devenit suficienta pentru a garanta calitatea. Cu toate acestea, in 2009, lista designerilor de top este completata de prezente hot cum ar fi: Alexander Wang, Rodarte (Kate si Laura Mulleavy), Andrea Liberman (ALC), Anne-Valerie Hash si Martin Sitbon (Rue du Mail).**//



//**Dincolo de orasele deja consacrate in ceea ce priveste spectacolele oferite de designeri, in fiecare an moda de lux isi alege o destinatie exotica, speciala. Care va fi capitala modei in 2009? Zvonurile sunt inca incerte. Sunt vehiculate zone diferite ale globului, printre ele numarandu-se Mumbai, Dubai sau China. Cel mai probabil insa, locul care va fi gazda modei de lux in 2009 este Brazilia.

Lumea starletelor din cinematografie si muzica este direct legata de cea a modei, drept pentru care in 2009, locul top modelelor care reprezinta imaginea unei anumite case de moda este luat de foarte multe starlete hollywoodiene. Madonna este noua imagine Louis Vuitton, Katie Holmes va reprezenta casa Miu Miu, iar unele zvonuri spun ca Pamela Anderson ar fi noua imagine a hainelor create de Vivienne Westwood.**//



**Ce lookuri sunt hot?**

//**Ca in fiecare sezon, exista anumite tendinte care vizeaza imaginea de ansamblu a superevelor, legata nu doar de moda in sine, ci si de personalitatea fiecareia. In prima parte a lui 2009, in prim plan se profileaza o combinatie intre lookul sport si cel urban. Pantalonii slim sunt inlocuiti de cei largi. Linii lejere, lipsite de orice urma de rigiditate, materiale ecologice, accesorii care sa sublinieze feminitatea, cam acestea ar fi elementele esentiale ale lookului sport urban. Un loc important in tinutele urbane il ocupa si elementele etnice, care dau un aer nonconformist. Indiferent care sunt ele (centuri, bluze palarii etc.) aveti grija sa aiba un spirit 100% occidental.**//

//**Pentru superevele mai nostalgice, 2009 va fi un an plin de surprize pentru ca se profileaza un look neo-retro, ale carui linii esentiale readuc in atentie moda anilor ’80 – ’90. Singurul efort pe care trebuie sa il faceti este sa rascoliti in sifonierul cu vechituri. Pentru a plusa nota melancolica a unui look romantic, in 2009 trebuie sa alegeti imprimeuri florale discrete, in culori sterse si sa mizati pe accesorii uitate in ultimele sezoane, cum ar fi palaria.**//



//**La polul opus in ceea ce priveste exprimarea personalitatii este o alta tendinta, de o feminitate aproape impudica. Daca va numarati printre superevele dornice sa isi exprime feminitatea intr-un mod cat se poate de direct, atunci indrazniti sa adoptati un look usor excentric, bazat pe transparenta si pe un semi-nudism care vrea sa sugereze un exhibitionism care, desi s-a afirmat pe podium, va fi destul de greu de adoptat ca atare in tinutele casual.**//



//**Aceeasi dorinta de a iesi in evidenta cu orice pret se regaseste si in preferinta pentru materialele stralucitoare, prezente in majoritatea colectiilor. Riscul este insa destul de mare pentru ca orice material stralucitor, daca nu este folosit cum trebuie, risca sa creeze un efect contrar celui asteptat.**//



**Care sunt culorile hot ?**

//**Chiar daca pe parcursul anului se vor profila probabil si alte tendinte, deocamdata disputa in materie de cromatica se va da, in 2009, intre nuantele pale de bej, potrivite firilor romantice, discrete si portocaliul intens, acid, potrivit superevelor puternice, care stiu exact ce asteapta de la anul care tocmai incepe.**//



//**In ceea ce priveste imprimeurile, doua tendinte principale s-au profilat deja in colectiile marilor case de moda – imprimeuri bazate pe mixaje inedite de culori si forme, a caror logica este inspiratia de moment si combinatii inedite de alb si negru, intotdeauna salvatoare.**//

**Ce trebuie sa contina o garderoba hot?**

//**Jeansii revin in forta in 2009. Tendintele sunt impartite, intre blugii stramti si decupati, cu imprimeuri in degrade si modelele cu croiala larga, purtate cu o curea lata.**//

//**Fustitele mini revin si ele, intr-o varietate uluitoare de forme si culori. Daca aveti curajul sa le purtati, alegeti modele pline de volum, care sa va puna in valoare gambele si asortati-le cu bluze ce au o tenta masculina.**//



//**Bluzele, sacourile si rochiile cu umeri rotujiti sunt una dintre tendintele de baza in 2009. Rotunjimile sunt supradimensionate, subliniind o data in plus, intoarcerea designerilor la nota dominanta a anilor ’80.**//

//**In acelasi spirit neo-retro se incadreaza si preferinta pentru o piesa vestimentara care disparuse in ultima vreme din magazine – bermudele. In 2009 bermudele au croiala larga, sunt din materiale vaporoase si se poarta cu botine sic.**//



//**Combinezonul, piesa de rezistenta a verii trecute, isi mentine suprematia. Indiferent de personalitate, de preferintele cromatice sau de sezon, trebuie neaparat sa aveti in sifonier un combinezon, in 2009.**//



**Ce accesorii sunt hot?**

//**Accesoriile au intotdeauna un cuvant de spus in moda fiecarui sezon. Posetele, pantofii, bijuteriile si ochelarii de soare urmeaza in 2009 tendinta care a invadat podiumurile – lookul neo-retro, simbol al nostalgiei anilor ’80 – ’90. Nota dominanta pentru 2009 este cea a posetelor clasice, din materiale de calitate. Daca vreti sa aveti o poseta sic, potrivita cu noile tendinte, retineti ca se poarta posetele cu funde aplicate in moduri ingenioase, posetele cu barete confectionate din lanturi elegante. Lanvin este marca de care cu siguranta veti auzi pe tot parcursul anului. In top sunt insa si posetele Balenciaga sau Yves Saint Laurent.**//



//**In ceea ce privestea incaltamintea, trebuie sa retineti ca in 2009 orice supereva care vrea sa fie la moda trebuie sa poarte tocuri si pantofi cu talpa inalta. Incaltamintea tip platforma este din nou in voga. Cei mai hot pantofi in 2009 sunt cei care poarta marca Yves Saint Laurent.**//



//**In privinta bijuteriilor, cuvantul cheie este “supradimensionare”. Cercei gigantici, materiale naturale (corali, scoici, lemn etc), cromatica dominata de auriu, iata doar cateva dintre tendintele 2009 in materie de bijuterii.**//